Diari Oficial de la Generalitat Valenciana


Sumari del DOGV 3864, del 25-10-2000 (2000/7679)

RESOLUCIÓ de 25 de juliol del 2000, del director general de l'Agència per a la Qualitat, l'Avaluació i la Modernització dels Serveis Assistencials de la Conselleria de Sanitat, per la qual revoca l'acreditació de la Clínica Virgen del Consuelo per a fer trasplantaments autòlegs de medul·la òssia.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3864

Data del DOGV
:   25-10-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2000/7679


Data del document
:   25-07-2000

Organisme emissor
:   Conselleria de Sanitat

Tipus de document
:   Resolució

Descriptors 

:   * centre mèdic
    * trasplantament d'òrgans

RESOLUCIÓ de 25 de juliol del 2000, del director general de l'Agència per a la Qualitat, l'Avaluació i la Modernització dels Serveis Assistencials de la Conselleria de Sanitat, per la qual revoca l'acreditació de la Clínica Virgen del Consuelo per a fer trasplantaments autòlegs de medul·la òssia. [2000/A7679]
  
Vist l'expedient, iniciat d'ofici, de revocació de l'acreditació de la Clínica Virgen del Consuelo per a fer trasplantaments autòlegs de medul·la òssia.
  
Antecedents de fet
  
1. La Clínica Virgen del Consuelo, situada al carrer de Callosa d'En Sarrià, número 12, de València, va obtenir l'acreditació per a fer trasplantaments autòlegs de medul·la òssia mitjançant una resolució del secretari general de la Conselleria de Sanitat del 18 de setembre de 1997. Aquesta acreditació és vàlida per a un període de cinc anys, llevat de les revocacions legalment previstes.
  
2. L'11 de maig del 2000 es va rebre en aquesta direcció general un informe del Servei de Trasplantaments, dependent de la Subsecretaria per a l'Agència Valenciana de la Salut, que sol·licitava que s'iniciaren els tràmits necessaris per a la revocació de l'acreditació de la Clínica Virgen del Consuelo per a fer trasplantaments autòlegs de medul·la òssia, amb l'argumentació següent:
  
L'activitat de la Clínica Virgen del Consuelo, revisada i contrastada per l'Organització Nacional de Trasplantaments, durant els anys 1998 i 1999, no compleix l'apartat 1.K de l'annex del Reial Decret 411/1996 (BOE núm. 77).
  
La comissió permanent de trasplantaments del col·legi interterritorial i el grup de trasplantaments de medul·la òssia recorden en diferents reunions l'obligatorietat de fer un mínim de 10 trasplantaments autòlegs a l'any per a cada centre acreditat.
  
3. S'inicia d'ofici l'expedient de revocació (AC-7/2000). S'envia una fotocòpia de l'informe a la Clínica Virgen del Consuelo perquè hi faça al·legacions.
  
4. El 21 de juny del 2000, s'envia un escrit del director del centre, junt amb un escrit del cap de la Unitat d'Hematologia i Trasplantament Autòleg de Progenitors Homatopoètics de la Clínica Virgen del Consuelo, en què s'argumenta el que ací es resumeix:
  
El límit arbitrari de 10 procediments anuals pretenia garantir l'experiència de l'equip trasplantador. En aquest cas l'experiència de l'equip trasplantador està garantida per la vinculació a equips d'hospitals en què es fa una important activitat trasplantadora, com ara l'Hospital Universitari la Fe i l'Institut Valencià d'Oncologia.
  
És suficient un especialista amb guàrdies localitzades, sense necessitat de presència física a l'hospital, com a requisit per a l'acreditació per a fer trasplantaments autòlegs de medul·la òssia.
  
No renovar l'acreditació de la Clínica Virgen del Consuelo per a fer trasplantaments autòlegs de medul·la òssia deixaria la Comunitat Valenciana sense alternativa per a la realització d'aquest procediment fora de les institucions públiques.
  
També s'esmenta la qualitat assistencial de la Unitat d'Hematologia i Trasplantament Autòleg de Progenitors Homatopoètics de la Clínica Virgen del Consuelo.
  
5. El 29 de juny de 2000, la Unitat d'Inspecció i Ordenació Sanitària de la Direcció Territorial de València fa una inspecció, recollida en les actes 610 i 611, en què es fa constar que no posseeixen especialista en hematologia com a treballador adscrit al centre en la unitat de medul·la òssia. No obstant això, informen que compten amb hematòlegs adscrits al laboratori de l'hospital.
  
6. Informat de les al·legacions, el Servei de Coordinació de Trasplantaments fa constar que aquestes al·legacions no plantegen complir els requisits legals, per la qual cosa es ratifica el que s'havia exposat en l'informe de data 11 de maig del 2000.
  
Fonaments jurídics
  
1. La Direcció General de l'Agència per a la Qualitat, l'Avaluació i la Modernització dels Serveis Assistencials de la Conselleria de Sanitat és competent segons el que disposen els decrets del Consell de la Generalitat Valenciana 27/1987, de 30 de març, i 87/1999, de 30 de juliol, en relació amb l'apartat 14.g.1 del Reial Decret 278/1980, de 25 de gener, i també segons el que estableix l'article 2 de l'Ordre d'11 de desembre de 1992, sobre l'acreditació de centres sanitaris per a la pràctica d'activitats d'extracció i trasplantament d'òrgans i teixits.
  
2. S'incompleix el que estableix l'apartat 1.K del Reial Decret 411/1996, durant els anys 1998 i 1999, i també el que estableix el paràgraf primer de l'article 12.1 del capítol VI de l'Ordre d'11 de desembre de 1992.
  
Vistos els antecedents de fet i els preceptes legals esmentats i la resta que s'hi poden aplicar, resolc:
  
Revocar l'acreditació per a fer trasplantaments autòlegs de medul·la òssia de la Clínica Virgen del Consuelo, situada al carrer Callosa d'En Sarrià, número 12, de València, per l'incompliment dels requisits i les consideracions que l'havien feta possible, en concret per la realització d'un nombre autoimplantacions menor que el mínim establit durant els anys 1998 i 1999, i per no tenir un especialista de presència física.
  
Que es notifique aquesta resolució a les persones interessades, amb l'advertiment que no exhaureix la via administrativa i que hi poden interposar un recurs ordinari davant el conseller de Sanitat en el termini d'un mes comptador des de l'endemà de la data de la notificació.